Med nederlaget her fortsætter Richmonds triste stime uden sejre.
To mål til af Zava er ikke nok,
da Newcastle slår Greyhounds med hele 4-2.
Holdet er jo uden tvivl bedre end det her, Chris.
Helt bestemt, Arlo. Holdets problem sidder måske på trænerbænken.
For pokker.
Fuck.
Chris, siden de tabte til Nathan Shelley og West Ham i sidste måned,
er Greyhounds sunket ned som en sten.
Alting falder lige hurtigt, Arlo. Bortset fra fjer.
God pointe, Chris. Da Zava kom til, var livet en dans på roser.
Men som Richmond-fan
må det nu føles, som om man er i strid modvind.
De kommer fra asken og i ilden,
når Richmond tager imod Manchester City midt på ugen.
De er ikke i topform til at skulle knække koden mod deres himmelblå onde ånder,
nu hvor de er nede på niendepladsen.
Jeg vidste, at positiv tænkning var noget værre gylle!
- Det var ikke særlig pænt. - Hvad?
"Selv med Zava på holdet sutter Richmond mere røv end din mor."
Du må droppe Twitter.
Det er en sms fra min far.
Jeg fatter det bare ikke.
Indsatsen var som altid godkendt. Vi kan bare ikke få hul på bylden.
Jeg ved ikke, hvad problemet er. Hvad siger I?
- Forsvaret sejler rundt. - Offensiven er tandløs.
Hvis drengene bare vil stå og glo på, at Zava spiller, må de sgu købe billetter.
Okay. Noget konstruktiv kritik.
Tak for det.
♪ VI ER RICHMOND
Hej, chef. Hvad så?
Jeg har bare lige et hurtigt spørgsmål. Vinder vi nogensinde en kamp igen?
Jeg kan høre bekymringen i din stemme og dens volumen.
Det er sjovt, for vi sad netop og brainstormede
og kom frem til nogle gode løsninger.
Ved du, hvad vi gør? Vi lader, som om klubben er et skib.
Vi skal vende skuden.
Vi sejler mod strømmen med kurs mod Nordstjernen.
Nord er den vej, Ted.
- Den vej. Okay. - Jeg tror nu, det er den vej.
- Det var det, jeg mente. - Det er sgu da den vej.
- Nu bliver jeg helt konfus. - Nej, I tager fejl. Den vej!
Pokkers.
Tror jeg nok.
- Skal jeg tage den? - Ja, mange tak.
Undskyld, vil du også tage den her?
Rebecca.
John Wingsnight. Sikke en dejlig overraskelse.
- Goddag. - Det er Jessica Darling.
Jessica, min skat, Rebecca Welton.
- Dejligt at møde dig. - I lige måde. Hej.
Vi var faktisk på et par dates,
inden Rebecca pludselig droppede mig. Her på denne café.
Jeg kommer her ikke i håbet om at møde dig.
- Det gør jeg ikke. - Okay.
Rebecca, så vil jeg gerne sige tak.
Vi er forlovede.
Ring, ring. Så er der dømt bryllup.
Forlovede. Tillykke. Det er... Wow. Hvordan gik det for sig?
Vi fandt hinanden på en app for et halvt år siden.
Ikke Bantr. Det føltes underligt efter...
- Ja. - Og i et hav af alle mulige
kastede jeg snøren ud og fik den eneste ene på krogen.
På første date så vi Hamilton.
- Fantastisk. - Og han forsvarede min ære.
Det var i pausen. Vi stod i kø for at købe soundtracket på cd,
fordi jeg ikke streamer musik. Gæt, hvem der stod der.
- Sir Anthony Hopkins. - Kan du tro det?
- Nej. - Jessica prikkede ham høfligt på skulderen
og spurgte, om han ville filme en lille video til hendes far. Som Hannibal Lecter.
- Og så sagde han nej. - Så jeg tog fat i kraven på den slyngel
og sagde: "Vi har ikke bedt dig om at være berømt."
Så tog vi en hurtig ussie af os tre og sendte den til hendes fars sygeplejerske.
Det reddede hans dag.
Skideren på den vrede hest.
Hvad? Jeg...
- Hvad sagde du? - Du fik byttet rundt på ordene.
Sagde du lige "skideren på den vrede hest"?
Ja, jeg ville have sagt "ridderen på den hvide hest."
Det var bare en hjerneprut.
En sjældenhed. Hun er kvik. Hun læste på Oxford en overgang.
Vent. Du sagde "skideren på den vrede hest."
Det var ordret det, du sagde.
Vi må se at komme videre. Dejligt at se dig, Rebecca.
Er du okay? Har du husket at spise?
Jeg kan sagtens følge Barbara, men som jeg forklarede dig,
vil man med et øget antal klienter tage tid væk
fra de skønne mennesker, vi repræsenterer nu.
Og så mindede jeg Keeley om,
som du har sagt et utal af gange, Jack, at hvis vi når et punkt,
hvor vi bliver for pressede, kan vi ansætte flere folk.
Det hedder "vækst."
- Okay. Lad mig lige byde ind her. - Gerne.
- Jeg er enig med Keeley. - Pragtfuldt.
I skiller jer ud ved at være et lille, eksklusivt firma.
Skal en restaurant ose af succes, så fjern halvdelen af bordene. Så står folk i kø.
Gør det.
Det er bare storartet. Ja.
Og i stedet for at udbetale løn kan vi give folk de borde, vi smed ud.
- Bare rolig, Barbara. Det bliver godt. - Ja, helt sikkert.
Tror du, solskin er misundelig på hende?
Hej, skatter.
Nu hvor de seje pigers møde er slut, vil jeg fortælle, at jeg har startet en app.
Den er ligesom Bantr, bare bedre og sejere.
Den vil hjælpe folk med at komme til at knalde med kendte.
Hvad? Shandy.
Den hedder Star Fuckr.
Og ja, vi er åbne for investorer.
Hun er vel stadig gal over alt det med Bantr?
Ja. Shandy har det ikke nemt med afvisninger. Eller med sin eks
eller med arbejdspladsen eller de fleste navneord.
"Du brænder for arbejdet, men jeg må afskedige dig.
Jeg beklager, men en, der er så dygtig som dig, skal nok komme stærkt igen."
Hvad har jeg gjort?
Nej, nej, Keeley. Undskyld. Det skal du sige, når du fyrer Shandy.
Hold da op.
Undskyld.
Det er en komplimentsandwich.
Man overbringer en dårlig nyhed, men for at den glider lettere ned,
klasker man den ind mellem to lækre komplimenter.
Jeg kan ikke fyre Shandy.
Hun vil hade mig for det. Og hun tror selv, hun kører med klatten.
Sikkert. De dårligste tror tit, de er de bedste.
- Min far kalder det "talentdysmorfi." - Den var god.
Skal vi spise frokost? Mit møde er lige blevet udsat.
Det kan du fandeme tro!
Min mave begyndte at knurre, da du sagde "komplimentsandwich."
Pis. Kom og se.
NATHAN SHELLEY & ANASTASIA SET SAMMEN TIL FEST
Hvordan fanden kan Nate score en sild som Anastasia?
- Hun har måske væddet. - Ligesom i She's All That.
Ja! Men Nate gemmer ikke sin skønhed bag briller og en hestehale.
Nej, hans forvandling skal sgu ske indeni.
She's All That er bare filmudgaven af musicalen My Fair Lady.
Den er baseret på George Bernard Shaws stykke Pygmalion.
Jeg elsker grise. De er søde og er lige så kloge som små børn.
Ja, men Anastasia er virkelig lækker, ikke?
- Jo, hun er meget køn. - Hun er en tier.
Zava, hvad tænker du om Anastasia?
Det gør jeg ikke.
Min hustru, Christina, er den eneste kvinde, jeg ser klart.
Alle andre kvinder er... slørede for mit syn.
Wow.
Min hustru er sexet, men på en "naboens datter"-agtig måde.
Briller, hestehale. Hun maler.
Ligesom pigen i She's All That.
- Hvad? - Det er en film.
Jeg interesserer mig ikke for film. Jeg kan allerbedst lide at kigge på min kone.
Wow.
Hvis vi holder fast i 4-5-1, er vi færdige.
Går vi over til 4-4-2, er vi færdige. Men hvis vi prøver en 5-3-2...
- Så vinder vi? - Så er vi færdige.
- Pokkers. - Man City.
Jeg fatter ikke, at vores onde ånd deler navn med den stripklub,
jeg dansede på som studerende.
Hvad sker der, Trent? Har du en idé til os?
Nej, jeg er her kun for at observere. Jeg må ikke blande mig.
Det forstår jeg godt.
Du er ligesom de sadistiske naturfotografer, der ikke lægger kameraet,
selvom de ser en stakkels, forsvarsløs, sød, lille, såret abe,
som bliver angrebet af en flok hyæner.
Godt. Okay.
Har I overvejet at satse på lange bolde?
- Direkte spil? - Hvordan?
En kick-and-rush-taktik, som undertippede hold kan bruge mod stærkere modstandere.
- Super. Så gør vi det. - Deres midterforsvarere er for adrætte.
- De tværer os ud. - Ja, I er færdige.
HENRY HAR VÆRET DEL AF NOGET MOBNING I SKOLEN. JEG RINGER, NÅR JEG VED MERE.
- Er alt i orden, Ted? - Henry er blevet mobbet i skolen i dag.
Hvis vi tager af sted nu og skifter fly i Paris, kan vi være i Kansas midt på dagen,
og møgungens hus kan være brændt ned kl. 12.30!
Nej, man skal hellere ignorere mobbere.
Så sniger man sig ind i deres hus kl. fire om natten,
hvor folk statistisk set er mindst forberedt på at forsvare sig selv.
Rigtigt.
Når man så står over dem, mens de ligger og sover sødt...
...tæsker man løs på dem.
Med et tykt, tungt reb mættet i rød maling.
Man banker løs igen og igen, til de vågner...
...og tror, at malingen er deres eget blod.
Når de tigger en om at holde op...
...griner man, så højt man kan,
så længe man kan.
Og så... begynder man at tæske løs igen.
Ja.
Det kan godt være, jeg venter lidt med noget i den stil,
til jeg har fået detaljerne af Michelle.
Ja, fair nok.
- Men tak. - Ingen årsag.
Rebecca, har du et øjeblik?
Naturligvis.
Må jeg sætte mig?
Leslie, du gør mig nervøs ved at være så formel. Sæt dig dog ned.
Sagen er, at klubben bevæger sig i en forkert retning,
og jeg er bange for, at det ikke har meget med spillernes evner at gøre.
Så hvis vi ikke klarer os godt mod City, bliver vi måske nødt til at overveje
at tænke over at tænke over muligvis
måske at fokusere på teoretisk set
og hvis og såfremt at udskifte klubbens cheftræner.
Vil du fyre Ted?
På hvilket tidspunkt virkede det på nogen måde som noget, jeg gerne vil?
Leslie, det er for dystert for mig lige nu.
Derfor giver jeg mig selv lov til at skifte emne. Tror du på clairvoyance?
Ja, det gør jeg faktisk.
Hvorfor kommer det ikke bag på mig? Du er jo så finurlig.
Tak. Min tante Devorah er lidt synsk. Hun kan se med det indre øje.
Hun forudsagde, at Julie og jeg ville få fem børn, lutter drenge.
Og se bare. Et helt hus fuld af sjaskvåde toiletbrætter.
Hvorfor spørger du?
For nogle uger siden var jeg på en måde hos et medie.
Ikke på en måde. Jeg var der 100%.
- Wow! Hvad sagde hun om sæsonen? - Jeg spurgte ikke.
Det var rent fup, men hun sagde et par ting, der ville ske,
og nu er de sket.
Er det ikke besynderligt?
Universet er fuld af ting, vi ikke kan forklare.
Fingernegle. Hvad sker der lige for det? Og selv hvis nogle medier er fupmagere,
kan de hjælpe os med at se noget i os selv, som vi ikke helt kan se selv.
Tak, Leslie.
Goddag, ms. Kakes.
- Fra Rupert? - Min ven Anastasia. Ring til hende.
Hun forstod ikke, at du ikke bad om hendes nummer på Bones & Honey.
Jeg ville ikke virke for ligefrem.
Okay.
Hej. Jeg er glad for, at jeg fangede dig. Det er Nathan Shelley.
Jeg nød virkelig at møde dig forleden. Jeg håber, vi kan mødes til en drink igen.
Ja, undskyld, mor. Jeg øver mig bare på... Hvordan lød jeg?
"Jeg synes, vi skal mødes til en drink igen" er mere direkte.
Ja, okay. Tak.
Jeg elsker dig. Hej.
Okay.
"Skal mødes til en drink igen." Skal.
- Hej, træner. - Hej, Rebecca.
- Ted. - Nej, jeg ved det godt.
Du har stadig dårlig samvittighed over at have råbt ad mig, ikke?
Jeg er lidt synsk.
Det er okay.
Nej, jeg skulle ikke have været så grov.
- Det var rart at tale med dig. - I lige måde-
Goddag.
Hej.
Ms. Jones. Jeg håber, du nød frokosten med Jack.
Bare et hurtigt spørgsmål.
Har du bedt Shandy om at ringe til Emma Jayye kl. 4 om natten,
mens hun var fuld på "espressomartinier"
for at præsenere hende for idéen "kondomer til nosser"?
- Hvad? - Emma Jayye designer solbriller.
- Selvfølgelig har jeg ikke det. Hvorfor? - Fordi hun lige har fyret os.
På grund af Shandy. På grund af din veninde.
Shandy.
- Ja? - Må jeg lige tale med dig?
- Gider du give mig en halv time? - Nej, nu.
- Må jeg ikke se på? - Barbara.
Hej. Jeg kan give dig fem minutter, for jeg skal mødes med en potentiel assistent.
Hun er bange for elevatorer. Sødt, ikke?
Vil du sætte dig?
Ja.
Shandy.
Får jeg lønforhøjelse?
Du er så dygtig.
Men...
Min kække målrettethed? Hvad fanden?
Godt! Hør efter, får.
Jeg er blevet fyret, fordi nogen ikke kan tåle at arbejde sammen med en nytænker.
Så jeg starter mit eget pr-firma for at lukke det her sted.
Hvem skal med?
Jeg fordobler jeres løn. Hvem skal med?
Godt. Tre måneders ferie om året, firmabil,
massagebriks på kontoret med en certificeret massør. Hvem skal med?
Jeg går gerne med.
Ikke dig, Dan.
Barbara. Jeg ved, du er totalt meget med mig.
Jeg kunne ikke være mindre med dig.
Det er, fordi du er en stor kujon, og jeg hader dig kraftedeme.
Jeg hader jer alle sammen!
Keeley, vær sød at lave mig fortsætte.
Jeg elsker sådan at være her. Vi er en stor familie.
- Jeg elsker dig. - Det skal nok gå, Shandy.
I er en flok fascistiske røvhuller!
Jeg er fandeme... Sådan nogle griske møgsvin.
Ja, det er I.
Ved I hvad? Fuck jer alle sammen.
Det er vores.
Jamen så fuck af.
Kom så, Dan.
Jeg bliver her faktisk.
Rend mig noget så grusomt.
Godt.
Jeg siger det ikke.
- Nej, men du vil tænke det. - Ja, tit. Og for altid.
Goddag. Jeg hedder Rebecca Welton. Jeg har en aftale med dr. Wagner.
Udfyld det her, så kommer han.
- Mange tak. - Tag plads.
NØDKONTAKT
FORNAVN(E) FORHOLD
Rebecca. Sikke en behagelig overraskelse.
Du behøver ikke udfylde det bras.
- Kom du med mig.
- Tak. - Sid ned. Bare føl dig hjemme.
Kan du holde skruen i vandet?
Gennem Richmonds sløje form?
Din stakkel. Det må være stressende.
Jo, det har da været lidt hårdt, må jeg indrømme.
Men vi er bare inde i en svær periode.
Det skal nok løse sig. Det er jeg sikker på.
Med Zava på holdet skal det nok gå.
- Er han ikke bare fantastisk? - Jo, det er heldigt, at vi har ham.
Lad mig høre. Hvorfor er du kommet i dag?
Ja. Jeg ved godt, at det, jeg vil spørge om,
min alder taget i betragtning, er lidt langt ude.
Men jeg spekulerede bare på...
Om du kan få børn?
Ja. Det.
Det er ikke spor langt ude.
Jeg behandler løbende kvinder på din alder og ældre.
- Gør du det? - Ja da.
Med det sagt kan jeg ikke garantere...
Nej, det ved jeg godt.
Men vi kan tage nogle prøver og se, hvad der kan lade sig gøre. Ikke?
Ja, super. Tak.
Hvis du slapper af og venter her,
får jeg vores laborant til at tage en blodprøve og se på det.
- Skønt at se dig. - I lige måde.
Kom så, Richmond!
Hør efter.
Når I går, tager I et bad og får hvilet jer.
Og vigtigst af alt: Ingen computerspil før sengetid.
Medmindre det er Animal Crossing. Det er sgu beroligende.
- Ja. - Godt arbejde, drenge.
Jeg tror, vi er på vej mod bedre tider.
- Sam, faktisk så... - Jan Maas, drop det.
Sam, vi spiller som en pose lort, og alle ved det.
Ja.
Nu ikke så negative.
Ja, City er gode. Det er de bare.
Og hvad så? Det er vi også.
Hold op med at opføre jer som en flok skræmte kaniner.
Nu gør vi fandeme det her, ikke?
Jamie har virkelig ret.
Som var han Zava selv.
Fjern dig.
Ser I... Jeg er ingen profet.
Profeter tror på noget.
Jeg nøjes ikke med at tro.
Jeg ved helt ind i mit hjerte, mine knogler
og veltrænede muskler,
at der ikke findes en modstander, det her hold ikke kan slå.
Det var det, jeg lige sagde.
I vinder ikke på grund af mig.
I vinder, fordi I arbejder sammen,
For sammen...
...kan I opnå hvad som helst.
Manchester City skal ned med nakken!
Hej. Der var du.
Hej, Ted. Beklager, vi ringede skævt.
Det gør ikke noget. Jeg er helt med. Hvordan har den lille fyr det?
Han er okay. Han er i parken nu.
Er han det? Fint.
Ja, Jake syntes, det ville være godt med noget frisk luft.
Ja. Det lyder fornuftigt.
Hvordan har du det?
Jeg har da haft det bedre.
Det kender jeg godt. Det har været en frustrerende dag.
Jeg fortalte Beard og Roy, hvad der var sket.
De var klar til at hoppe på et fly til Kansas
og gå amok på det barn, der har mobbet ham.
Nej, Ted. Henry er ikke blevet mobbet. Det var ham, der mobbede.
Hvad?
AFC Richmond mod Manchester City.
Normalt ville Greyhound-fansene notere et nederlag i kalenderen allerede før kampen.
Men med Zava på holdet er håbet lysegrønt.
Måske kan Richmond endelig få en sejr i den meget ensidige rivalisering.
Det er fyraften.
Vi ses i morgen, Dan.
Nej.
Jeg siger op.
Nej, nej. Jeg laver sjov.
Medmindre du vil have mig til at sige op?
- Nej, jeg vil gerne se dig i morgen, Dan. - Okay.
- Hav en god aften. - Tak.
- Godaften, ms. Jones. - Godaften, Barbara.
Barbara?
Vil I med ind og se Richmond-kampen? Nogen af jer?
Bliver det lige så voldeligt som sidst?
- Formentlig ikke. - Så nej.
Jeg tager gerne med.
- Må jeg låne dit kontor at ringe fra? - Ja, selvfølgelig.
Du skal bare ikke kigge i min skuffe.
Lad være med det.
Jeg kigger helt sikkert i de skuffer.
Zava!
Skræl dem.
Snit dem.
- Hug dem ned. - Ja.
- Mos dem. - Jeg spiller ikke.
- Hep, til din stemme bløder. - Okay.
Æd dem.
- Vær bedre end dem, Sam. - Tak, træner.
Hvor er Zava?
Se lige, træner. 115 dage i træk uden tispletter på bukserne. Ny rekord.
Jeg er stolt af dig.
- Har du talt med Henry? - Nej, vi går skævt af hinanden.
Hvorfor har verden ikke bare én stor tidszone?
- Solen. - Ja, den forbandede sol.
Henry er en god dreng, for du er hans far.
Uanset hvad der sker lige nu, skal det nok gå.
Tak. Det trængte jeg til at høre.
Nej, det trængte du til at høre.
- Det sagde jeg også. - Gjorde du?
Vi har sgu et problem.
Er det min...
To spørgsmål. Er du klar til at tage til kamp?
Og kan du lugte den hæslige stank?
Ja og ja.
Åh nej. Hvad var det?
Det er sgu underligt.
Wow!
- Hvad fanden? - Hvor kommer det fra?
Puha.
"Løven er skredet. Nyd lammet, kælling. Kærlig hilsen Shandy."
Hold da kæft.
En venlig påmindelse om at få spærret hendes adgangskort.
Rend mig.
Hold da op, hvor er det surt. Jeg...
Efter dig.
Hej, Jade. Shelley. Reservation til to. Tak.
Og hvad kan jeg hjælpe Dem med?
Nej, hun... Vi... Det er Anastasia.
Hun er en meget berømt model, og vi er på date.
Sammen. To. Bord til to.
Hej.
Du har et meget sødt hoved.
Tak. Det har jeg fra min far.
- Denne vej. - Nej. Undskyld, Jade, min ven.
Vi kunne godt tænke os bordet ved vinduet.
- Jeg må spørge Derek først. - Jeg har talt med Derek.
Nathan Jelly! Vidunderdrengen!
Ja, kom med den.
Hej!
Og wow, wow.
Knib mig i armen. Drømmer jeg? Selveste Anastasia på min restaurant.
Jeg er fan af dit ansigt og din krop.
I to skal have husets bedste bord. Vil I følge med mig?
Ja.
Værsgo.
- Værsgo. - Tak, Derek.
- Velbekomme. - Tak.
Her er ikke særlig pænt.
Nej, men bare vent, til du smager maden. Deres baklava er guddommelig.
NÅR IKKE KAMPEN. LANG HISTORIE, SOM DEN HER ER EN DEL AF. ELSKER DIG!
JEG HAR 100 SPØRGSMÅL, MEN DEM GEMMER JEG!
HEJ REBECCA, DINE PRØVESVAR ER KLAR.
VI RINGES VED EFTER KAMPEN. KOM SÅ, RICHMOND!
Jeg har dårligt nyt.
Kom så, drenge!
Og Richmond gør klar til at sætte kampen i gang med Colin Hughes i stedet for Zava.
Hughes som afløser for Zava. Nogen kommentarer, Chris?
Ja. Det er det dummeste, jeg nogensinde har set.
Og så er vi i gang. Men hvor er Zava?
- Hej. Noget nyt? - Ingen ved, hvor han er.
Narrøven tager ikke telefonen.
Det samme gælder agenten, manageren, pressemedarbejderen, træneren,
akupunktøren, akupressøren, fæcesspecialisten, avocadohviskeren.
- Selv ikke hans barber. - Måske er han død.
Det håber jeg sgu for ham.
Richmond har spillet uden Zava i ti minutter,
og alle spekulerer på hvorfor.
Farvel, min lille ildelugtende ven.
Hvis Shandy vil låne et dyr igen, så vær sød at sige nej.
Undskyld, Keeley. Hun lovede at skaffe mig en date med en kendt.
Jeg har altid drømt om at komme ud fra en restaurant og sige: "Ingen billeder, tak."
Edward, man skal elske nogen, for hvad de er, ikke hvem de er.
Og her er der en stor pose lort.
Nu begynder der endelig at lugte bedre, ikke?
Bedre? Jo da.
Nu lugter her, som om nogen har lagt en pølle i en græskarlatte.
Jeg trænger til en drink. Du har vel ikke noget?
Pis. Nej, desværre.
Vent.
Shandys arbejdsvodka kommer endelig til gavn.
- Fedt. Hvor gemte hun den? - På sit skrivebord.
- Ja. - Du vil sikkert have en mixer og is.
Kandiseret appelsin?
Keeley, du er skøn, men jeg gik på Danmarks mest prestigefyldte kostskole.
Vi bællede varm vodka til morgenmad.
Der skal meget til at overraske mig, men det lykkedes dig der.
- Skål. - Skål.
Det kan jeg ikke dele. Det ligner en brækklat.
Jeg kan ikke lægge bræk ud. Så ser folk det og brækker sig.
Okay. Den gode nyhed er, at det smager meget bedre, end det ser ud.
Og pitabrødet er friskbagt på bageriet længere nede ad vejen.
Du skal made mig.
Okay.
Ja?
- Nate? - Ja?
Kan vi ikke godt gå? Maden smager rigtig godt, men den er så trist at se på.
Jeg ved godt, det måske ikke er det mest cool sted, men det betyder meget for mig.
Det var her, min familie fejrede vores fødselsdage og bryllupsdage.
Vi var her, da jeg blev forfremmet til assistent i Richmond.
Alle de vigtige begivenheder i vores liv er blevet markeret her.
I mine øjne gør det stedet endnu bedre end cool.
Hvad tænker jeg på? Vi skal da have saganaki!
Jeg ringer lige.
Min veninde er syg. Jeg må høre, hvordan hun har det.
Det er pænt af dig.
Har du brug for alt det for at ringe?
Godt.
Det er jeg ked af.
Du skal stadig betale for sprut.
Kampen slutter 4-0.
Richmond har stadig ikke fået bugt med deres onde ånd.
Og uden Zava spekulerer vi på,
om holdet overhovedet hører til i Premier League.
Uden Zava hører holdet ikke til i min lokale kirkeliga, Arlo.
Der er et fint niveau med mange dygtige præster.
I er en sølle flok vatpikke!
McAdoo, du er røvdårlig!
Uden Zava er I røvdårlige! Selv med Zava er I røvdårlige!
MYSTERIET ER OPKLARET!
STOPPER ZAVA KARRIEREN? LIGA I CHOK!
ZAVA ANTYDER, AT HAN HAR SPILLET SIN SIDSTE KAMP.
Goddag, doktor.
Ja, et stort nederlag i dag.
Ja, jeg har godt lige set udmeldingen.
Ja, umådelig dygtig.
Undskyld. Jeg har bare en lille smule travlt.
Det vil være fint. Tak.
Okay.
Ja. Det var også det, jeg regnede med.
Det er helt sikkert bedst at være sikker.
Jamen tak igen.
Ja, det var også rart at se dig igen.
Tak.
Hvad? Var du kæreste med en rigtig klovn?
I tre tossede uger.
Knaldede du med klovnen? Med den røde næse og det hele?
Ja, selvfølgelig.
Det var faktisk i hans bil. Vi var mast derind med 30 af hans klovnevenner.
Hold da op. Når jeg hører om alle dine gakkede ekskærester,
får jeg det meget bedre med mit seneste forhold.
- Fodboldspilleren, ikke? - Jo.
Jamie... Hvad hedder han nu?
Nej. Eller jo... Nej...
Et slemt brud?
Nej. Det var sjovt. Fem stjerner ud af fem. Anbefaling herfra.
Det var faktisk...
Nej, det vil jeg ikke tale om. For det gør stadig ondt.
Jeg er træt af at have det sådan. Engang var jeg glad.
- Du virker glad. - Det er sjovt.
Ikke så sjovt som at kneppe med en klovn.
Vi brugte hele aftenen på at samle 50 kilo lammebæ op.
Det er min sjoveste aften længe.
Jeg har det da hele tiden meget sjovere end det her.
Rend mig.
Tak for det hele.
Selv tak.
Pis. Det må du undskylde. Det skulle jeg ikke have gjort.
Fuck.
Det skulle du helt klart.
Baklava til to.
Ja.
Min date blev nødt til...
Jeg kan ikke spise alt det selv.
Medmindre du vil gøre mig selskab. Nej...
Gerne.
Vores baklava er jo trods alt guddommelig.
Ja, jeg...
Når jeg prøver at imponere nogen, ender jeg med at lyde som min bedstemor.
Din bedstemor?
Okay. Jamen...
Tag plads.
Den eneste ringe trøst er, at vi i de utallige parallelle universer
ikke vandt den kamp i et eneste.
SUCCESPYRAMIDEN
Jeg ved godt, hvad Manchester er.
Gutter, det er Henry. Gør det noget, hvis jeg...
- Slå dig løs. - Tak.
Hej, makker.
Hej. Det var en skam med kampen.
Tænk ikke på det. Sådan kan det gå. Det er dejligt at se dig.
Jeg har gerne villet tale med dig om det, der skete i skolen forleden, ikke?
Far, jeg dummede mig.
Havde jeg bare fulgt dit råd, var intet af det sket.
- Hvilket råd? - "Bliver du vred, så tæl til ti.
Virker det ikke, så gør det igen."
Ja. Det var noget, min far altid sagde.
Så sagde farmor, at tal er uendelige, så hun kunne håndtere hans snorken.
Er Doug okay?
Jeg viste min beklagelse med en undskyldningsrap foran hele klassen.
En hiphopsang er også en god måde at få et budskab ud på.
Se bare på hiphopsangen "The Message."
Hej, folkens. God indsats i dag.
Mr. Higgins, passer det med Zava?
Det er jeg bange for.
- Find nogle papirservietter til Dani. - Drenge, Zava har lige delt en video.
Hej. Der er noget, jeg må dele med jer, mine venner.
I er ikke mine følgere. I er mine troende.
Så jeg må fortælle jer det.
Zava har spillet sin sidste kamp.
Jeg vil nu vie al min tid og al min energi
til min familie og min avocadofarm.
Hvis man lægger sin energi i de ting, man elsker,
får man den også tilbage af universet. Selv tak.
Jeg må lige hurtigt tale med holdet, men bagefter skynder jeg mig hjem.
Skal vi så ikke spille Roblox på nettet?
Det er en aftale. Jeg elsker dig, far.
Jeg elsker også dig. Jeg er stolt af dig.
Han er okay.
TRO
Mine herrer.
Det var en barsk omgang, ikke? Man City har stadig krammet på os.
Vi får chancen mod dem igen senere på sæsonen.
Træningsfri i morgen, ikke?
- Jo. - Okay. Så ses vi på mandag.
Træner.
Hvad med Zava?
Han stopper på holdet.
Teknisk set trækker han sig tilbage fra hele sporten,
så det føles ikke helt så personligt.
Ligesom hvis kæresten stikker af med en fyr, som var hendes eneste ene.
Ja.
Gina fucking Gershon.
Men jeg kan sagtens følge jer. Zava er væk.
Jeg synes, det er godt.
- Hvad? Hvordan? - Det synes jeg. Okay, hør nu.
Vil jeg vinde? Ja, for pokker.
Men jeg vil også vinde med folk, der ønsker at være her.
Vi kunne ikke lænke ham til skabet og tvinge ham til at elske os.
Vi kunne have prøvet.
Hør lige, gutter. Vi har gang i noget godt her.
Ikke?
Vi har ikke brug for Zava, vel?
Det eneste, vi skal bruge for at vinde, er dem, der er herinde lige nu.
Og I behøver bare at tro på det.
Det er et tegn.
- Så er vi færdige. - Det er ude med os. Det kan gå galt.
Vent lige lidt.
Hold så op. Det er ikke ude med nogen.
Men du har ret, Bumbercatch. Det er et tegn. Jeg er enig.
Det her er jo bare et skilt.
Hør nu på mig.
Man begynder ikke at tro, fordi man hænger noget op.
Vel? Troen kommer herindefra.
Og heroppe. Hernede.
Problemet er bare, at vi har en masse ragelse i systemet,
så vi spænder ben for os selv.
Sådan noget møg som misundelse eller frygt. Skam.
Det gider jeg sgu ikke bøvle med længere. Kan I følge mig? Vil I det?
- Nej, træner. - Nej.
- Vil I?
- Nej. - Det vil jeg heller ikke. Ikke på vilkår.
Ved I, hvad jeg hellere vil have?
Troen på, at jeg betyder noget. Uanset hvad jeg opnår eller ikke opnår.
Eller troen på, at vi alle fortjener at blive elsket,
uanset om vi er blevet såret eller har såret andre.
Eller hvad med troen på håb? Det skal hellere fylde noget.
Troen på, at tingene kan blive bedre.
At jeg kan blive bedre. At vi bliver bedre.
At tro på sig selv. At tro på hinanden.
Det er et helt grundlæggende livsvilkår.
Og hvis I kan gøre det... Hvis I hver især virkelig formår at gøre det...
Det kan ingen flå i stykker.
- Ses vi på mandag? - Ja, træner.
Tak.
- I morgen tidlig kl. 4? - Det kan du fandeme tro.
Tekster af: Eskil Hein